section_heading: Skladanje i snimanje
paragraph_text: Wilson je izjavio da se u glazbenom smislu želio vratiti nekim eksperimentalnim glazbenim aspektima od kojih se skupina odmaknula na albumu Stupid Dream, komentirajući: "Richard [Barbieri] i ja stvarali smo jedinstvene klavijaturističke zvukove za album – primjerice zvukove 'sajmišta' na [skladbi] 'How Is Your Life Today?' i 'kukaca' pri kraju [pjesme] 'Russia on Ice'". Također je govorio o utjecaju metal glazbe na album: "...&nbsp;gitaristička solistička dionica na [pjesmi] 'Where We Would Be' djelomično je lijepa zbog toga što smo ju izvorno odsvirali relativno normalno, a zatim smo joj dodavali distorziju i činili ju lo-fi dok nije počela šištati i raspadati se. Gitare koje sviraju rifove na pjesmi 'Russia on Ice' čisti su metal, a jednu od solističkih dionica na pjesmi 'Hatesong' zovem svojim 'kornovskim solom' jer su donje žice gitare toliko duboko uštimane da njihovim savijanjem note mogu promijeniti nekoliko tonova". u studiju Christchurch Studios u Clifftonu tijekom siječnja 2000. godine, a snimio ih je John Waterhouse.